হাইল্যান্ড পার্কে ট্রায়াল রুমে ক্যামেরাকাণ্ডে, অবশেষে গ্রেফতার হল অভিযুক্ত যুবক। কালিকাপুর থেকে পুলিসের জালে ধরা পড়েছে সমীর অধিকারী নামে ওই অভিযুক্ত।
 ওয়েব ডেস্ক: হাইল্যান্ড পার্কে ট্রায়াল রুমে ক্যামেরাকাণ্ডে, অবশেষে গ্রেফতার হল অভিযুক্ত যুবক। কালিকাপুর থেকে পুলিসের জালে ধরা পড়েছে সমীর অধিকারী নামে ওই অভিযুক্ত। গত বৃহস্পতিবার এই শপিং মলেই ট্রায়াল রুমে পোশাক বদলানোর সময়, পাশের ট্রায়াল রুম থেকে ছিদ্রপথে এক তরুণীর ছবি তোলার চেষ্টা করে সমীর। পেশায় মেকানিক্যাল ইঞ্জিনিয়ার ওই তরুণী বিষয়টি বুঝতে পেরে, বাইরে এসে চিত্‍কার শুরু করেন। যদিও সেইসময় পালিয়ে যায় অভিযুক্ত। প্রশ্ন ওঠে, ট্রায়ালরুমে ছিদ্র থাকা সত্বেও তা কর্তৃপক্ষের নজর এড়িয়ে যায় কী করে? সুরক্ষার এই হাল কেন? কর্তৃপক্ষ কি একেবারেই দায়সারা? ঘটনায় আতঙ্কিত ও উদ্বিগ্ন ক্রেতারা।